CELEX: 62012CN0155
Language: sk
Date: 2012-03-30 00:00:00
Title: Vec C-155/12: Návrh na začatie prejudiciálneho konania, ktorý podal Naczelny Sąd Administracyjny (Poľsko) 30. marca 2012 — Minister Finansów/RR Donnelley Global Turnkey Solutions Poland Sp. z o.o.

23.6.2012   
            
            
               SK
            
            
               Úradný vestník Európskej únie
            
            
               C 184/3
            
         Návrh na začatie prejudiciálneho konania, ktorý podal Naczelny Sąd Administracyjny (Poľsko) 30. marca 2012 — Minister Finansów/RR Donnelley Global Turnkey Solutions Poland Sp. z o.o.
   (Vec C-155/12)
   2012/C 184/05
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Naczelny Sąd Administracyjny
   
      Účastníci konania pred vnútroštátnym súdom
   
   
      Navrhovateľ v konaní o kasačnom opravnom prostriedku: Minister Financów
   
      Odporkyňa v konaní o kasačnom opravnom prostriedku: RR Donnelley Global Turnkey Solutions Poland Sp. z o.o
   
      Prejudiciálne otázky
   
   
               1.
            
            
               Má sa právna úprava, ktorá vyplýva z článkov 44 a 47 smernice Rady 2006/112/ES z 28. novembra 2006 o spoločnom systéme dane z pridanej hodnoty, vykladať v tom zmysle, že komplexné služby v oblasti skladovania tovaru zahŕňajúce prijatie tovaru v sklade, umiestnenie na vhodných skladovacích regáloch, uskladnenie tohto tovaru pre zákazníka, vydávanie tovaru, vyloženie a prekládku tovaru a vo vzťahu k niektorým zákazníkom aj úpravu balenia materiálov, ktoré sa dodávajú v hromadných baleniach, na individuálne zostavy, sú službami vzťahujúcimi sa na nehnuteľný majetok, ktoré sa podľa článku 47 smernice 2006/112 zdaňujú na mieste, na ktorom sa nehnuteľný majetok nachádza?
            
         
               2.
            
            
               Alebo ide o služby, ktoré sa podľa článku 44 smernice 2006/112 zdaňujú na mieste, kde má príjemca, ktorému sa služby poskytujú, stále sídlo svojej ekonomickej činnosti alebo stálu prevádzkareň, alebo v prípade ich neexistencie miesto, kde má trvalé bydlisko alebo kde sa zvyčajne zdržiava?